text: Blåvand får nyt luksusbadehotel
  15 marts 2016 kl. 11.20
  Søskendepar opfører nu nyt luksusbadehotel og 25 strandvillaer i første klitrække i Blåvand. Efter planen skal byggeriet stå færdigt i sommeren 2017.
  Det er søskendeparret Lene og Steen Slaikjær der står bag opførelsen af det nye badehotel og de tilhørende strandvillaer. Søskendeparret ejer i forvejen den 5-stjernede Hvidbjerg Strand Feriepark, med hytter, wellnesscenter og stort bade- og legeland.    
  Hvis alt går i orden, begynder opførslen af Hvidbjerg Strands badehotel med hotellejligheder og strandvillaer i første klitrække til vinter og vil  bestå af  et "badehotel” i tre etager med 24 luksushotellejligheder og 25 sorte strandvillaer i træ med stråtag og spa på terrassen.
  Planen er, at byggeriet skal ligge der, hvor den tre-stjernede Blåvand Camping lige nu ligger.
  Det hele forventes færdig sommeren 2017.
  Hvidbjerg Strand Feriepark har i øvrigt haft deres bedste sæson nogensinde sidste år med 350.000 gæster på sæsonens otte måneder.
  Naboer besøger Hvidbjerg Strand Camping i dag . Du kan se programmet live klokken 15.00 og igen kl. 19.55 og 22.40 på TV SYD+ eller på Naboers programside på tvsyd.dk
  